title: Agronomía
text: L'agronomía ye una rama d'a sciencia que estudeya os cultivos y os suelos án creixen. Os agronomos treballan pa desarrollar metodos que milloran l'uso d'o suelo y aumentar la producción de aliments y atros cultivos. Fan investigación en a rotación de cultivos, o regadío y o drenache, o cultivo de vechetals, la clasificación de suelos, la fertilidat de suelos, o control de malas hierbas y en atras arias.
  
  Cultivo selectivo 
  L'agronomía incluye o cultivo selectivo de vechetals pa producir os millors cultivos en diversas condicions. O cultivo de vechetals ha aumentau o rendimiento d'os cultivos y tamién bi ha aumentau lo valor nutritivo, como en o caso d'o trigo u lo d'o panizo. Tamién ha levau ta o desembolique de nueus tipos de vechetals. Per eixemplo, un cereal hibrido denominau triticale va estar produciu fendo un cruzamiento entre segal y panizo. O triticale contiene mas proteínas que o panizo.
  
  Incheniero agronomo 
  L'incheniero agronomo ye un profesional, titulau superior competent en os ambitos d'a incheniería agronòmica, civil y meyoambiental. Tien competencias reconoixidas en muitos ambitos y exercen a profesión dende l'exercicio libre, dende beluns ambitos administrativos y dende la interpresa privada en industrias agroalimentarias, explotacions agropecuarias y atras.
  
  Muitos agronomos son consultors, investigadors u profesors. Muitos d'ellos treballan per estacions agricolas experimentals, achencias federals u estatals, firmas industrials u universidatz. Os agronomos tamién treballan en organizacions internacionals como per eixemplo lo USAID u la Organización per l'Alimentación y l'Agricultura d'as Nacions Unidas.
  
  Entre os ambitos tematicos mas destacaus de l'Incheniero Agronomo i trobamos os siguients:
  
   Fitotecnia
   Zootecnia
   Industrias agroalimentarias
   Economía agraria
   Incheniería rural
   Incheniería meyoambiental
  
  Materias prencipals 
  En a formación d'as inchenieras y os incheniers agrònoms s'imparten as siguients materias prencipals:
  
   Sciencias basicas: matematicas, fisica, quimica y bioquimica, cheolochía, biolochía, dibuixo, etc.
   Sciencias aplicadas: estatistica, quimica agricola, edafolochía, climatolochía, resistencia de materials, mecanica, termodinàmica, electrotecnia, hidraulica, chenetica, botanica, fisiolochía vechetal y animal, operacions basicas industrials y economía.
   Tecnolochía: fitotècnia, producción y protección d'os vechetals, zootècnia, construcción agropecuaria y agroalimentaria, hidrolochía y drenaches agrarios, regadío, tecnolochía alimentaria, millora chenetica vechetal y animal, motors y maquinas, comercialización agraria, contabilidat, control de qualidat, chestión empresarial, lechislación y politica agraria.
  
  En cheneral as sciencias basicas y aplicadas son comúns a totz os estudiants d'incheniería agronòmica, mientres que as tecnolochías son escullidas en o disenyo curricular personal d'a carrera.
  
  En a Escuela Politecnica Superior de Uesca se pueden aconseguir una d'as siguients "mencions":
  
   Explotacions agropecuarias
   Hortofruticultura y chardinería
   Industrias agrarias y alimentarias
  
  Tamién se puet seguir os estudeos con o Máster en Incheniería Agronomica, y o Doctorau
  
  Referencias
  
  Enlaces externos 
  
   Colechio Oficial d'Inchenieros Tecnicos Agricolas y Peritos Agricolas d'Aragón
   Colechio Oficial d'Inchenieros Agronomos d'Aragón, Navarra, y País Basco
  
  Agronomía
  Ciencias